## Peffkursstaben Årsmelding 2017

## Peff 1

Peff 1 2017 besto av tre samlinger og to mellomliggende øvelser i februar-april.

Samling 1: Mandag 18. februar 18.00-21.00, Heistad speiderhus.  
Øvelse 1: Ramme for patruljemøte. Hjemme i egen patrulje.  
Samling 2: 11.-12. mars. Overnattingstur, Skautvedt leirsted.  
Øvelse 2: Fullt patruljemøte. Hjemme i egen patrulje.  
Samling 3: Torsdag 6. april 18.00-21.00, Heistad speiderhus.

35 speidere deltok. 33 av dem fullførte, 9 jenter og 24 gutter. Fordelt på grupper og fødselsår:



## Peff 2

Peff 2 2016 besto av forkveld og haikehelg i september.

Forkveld: Torsdag 15. september 18.00-21.00, Heistad speiderhus.  
Øvelse: Praktiske turforberedelser. Hjemme.  
Haikehelg: 23.-25- september, Speiderglimt.

13 speidere deltok, 11 av dem fullførte, 2 jenter og 9 gutter. Fordelt på grupper og fødselsår:

## Staben

Peffkursstaben har bestått av følgende:

### Vår:

Trond Engen (leder)  
Hanne Lene Olsen  
Geir Andreassen  
Heidi Nafstad  
Rovere fra roverlagene Troll og Varg m.fl. og speidere i førerpatrulja i 1. Heistad deltok i planlegging og gjennomføring av Peff 1.

Peff 1 hadde denne gangen så mange påmeldte at vi måtte prioritere. Vi valgte likevel å slippe inn en del 12-åringer (årgang 2005), siden det var viktig for gruppenes bygging av fungerende patruljer og planer om førerpatrulje. Men det er ikke alltid en fordel. Vi ser at mange kunne hatt godt av å vente et år, Det er nok fornuftig å be troppslederne vurdere nøye hvilke tolvåringer det er riktig og viktig å sende.

Utvidelsen av staben til Peff 1 med ledere fra 1. Heistad og rovere fra flere grupper var fruktbar. Det samme var en dobbelbooking av Skautvedt som tvang oss til å nytenke gjennomføringa av teoriprogrammet på lørdag. Til sammen ga det det beste Peff 1 i denne kurslederens tid. Det viser at det alltid må være plass til nytenking.

Peff 1 hadde denne gangen et eget lederprogram den første kvelden med tema førerpatruljedrift og hva gruppene må legge til rette for under kurset. Dette var uformelt, trivelig og vellykka og vil, med litt bearbeiding, bli gjentatt i 2018.

### Høst:

Trond Engen  
Rovere fra roverlaget Troll i 3. Skien deltok i gjennomføring av Peff 2.  
Praktisk hjelp ved forkvelden fra 1. Heistad.

Peff 2 hadde overraskende få deltakere. Det tilskriver vi tilfeldigheter.

Vi mener kursformatet er bra. Kurset er grunnleggende praktisk og gir speiderne både en fin tur og nye venner. Vi ser at vi bør gjøre mer ut av rapporten etter haiken, så speiderne skjønner hva som kreves ved Peff 3.

## Styrking av peffkursstaben

### Tall

Fjorårets invitasjon til utvidelse av staben ga respons fra 1. Heistad og rovere i Varg. Dette har blitt et verdifullt tilskudd.

### Kompetanse

Trond Engen har fullført NSFs ledertrenerkurs 2016-17. De fleste av roverne i kursstaben er i ferd med å fullføre grunntreninga.